ໃນຕອນເຊົ້າເວລາ 8 ໂມງ 00 ນາທີ ຂອງວັນທີ 10 ຕຸລາ 2017 ທ່ານ ບຸນສະເຫຼີມໄຊ ເຄນນາວົງ ຄະນະປະຈຳພັກກະຊວງ ຮອງລັດຖະມົນຕີ ກະຊວງ ປທສ ພ້ອມດ້ວຍຄະນະ ( ຫົວໜ້າ, ຮອງຫົວໜ້າກົມ ແລະ ຮອງອຳນວຍການໃຫ່ຍ ບໍລິສັດ ອີທີແອລຈຳກັດ ) ໄດ້ມາຢ້ຽມຢາມ ແລະ ເຮັດວຽກຢູ່ແຂວງຊຽງຂວາງ ເຊີ່ງເປັນກຽດຕ້ອນຮັບໂດຍ ທ່ານ ຫວາຢ່າ
ໝອກພູເຂົາ ເລຂາຄະນະພັກຮາກຖານ ຫົວໜ້າພະແນກ ປທສ ແຂວງຊຽງຂວາງ ພ້ອມດ້ວຍຄະນະ.
ໃນການມາຢ້ຽມຢາມ ແລະ ເຮັດວຽກຂອງຄະນະນຳ ກະຊວງ ປທສ ຄັ້ງນີ້ ເຊີ່ງໄດ້ພົບປະ ແລະ ເຮັດວຽກນຳ ທ່ານ ຄຳປາວ ມົວ ຄະນະປະຈຳພັກແຂວງ ຮອງເຈົ້າແຂວງ ແຂວງຊຽງຂວາງ ຜູ້ຊີ້ນຳວຽກງານເສດຖະກິດຂັ້ນແຂວງ ຢູ່ສຳນັກງານປົກຄອງແຂວງ. ໂອກາດດັ່ງກ່າວ ທ່ານ ຍັງໃຫ້ຄວາມສຳຄັນໂອ້ລົມ ແລະ ຊີ້ທິດເຍືອງທາງຕໍ່ຄະນະພັກ, ຄະນະພະແນກ, ບັນດາຫົວໜ້າ-ຄະນະອຳນວຍການຕະຫຼອດຮອດພະນັກງານ - ລັດຖະກອນ ຂົງເຂດ ປທສ ແຂວງ ຢູ່ຫ້ອງປະຊຸມໃຫ່ຍຫ້ອງວ່າການປົກຄອງແຂວງ ເຊີ່ງ ທ່ານ ໄດ້ເໜັ້ນໃຫ້ ຄະນະພັກ, ຄະນະພະແນກ ແລະ ບັນດາອຳນວຍການ ຈົ່ງກຳແໜ້ນຫຼັກການນຳພາ ລວມສູນປະຊາທິປະໄຕ, ທຸກການນຳພາຕ້ອງຮັກສາໄດ້ຄວາມສາມັກຄີເປັນເອກະພາບພາຍໃນໃຫ້ໜັກແໜ້ນ ແລະ ຍັງໄດ້ເໜ້ນໃຫ້ພະແນກ ປທສ ແຂວງ ຈົ່ງເອົາໃຈໃສ່ຄົ້ນຄ້ວາບັນດານິຕິກຳຂອງກະຊວງໃຫ້ເລິກເຊີ່ງ ແລະ ການຄຸ້ມຄອງບັນດາຫົວໜ່ວຍທຸລະກິດ ດ້ານໄປສະນີ, ໂທລະຄົມມະນາຄົມ ແລະ ການສື່ສານ ແມ່ນຕ້ອງເຄື່ອນໄຫວຈັດຕັ້ງປະຕິບັດຕາມພາລະບົດບາດຂອງ ພະແນກ ປທສ ແຂວງ ແລະ ບັນດານິຕິກຳຂອງກະຊວງ ປທສ ວາງອອກຢ່າງເຂັ້ມງວດ.